## SESELEH WANGUN INTRINSIK MIWAH MUSTIKA PAAJAH- AJAHAN PAWATEKAN RING GEGURITAN I BASUR
Made Adi Permana Teja 1
Ida Bagus Rai 1 , Ida Bagus Putra Manik Aryana 2
Jurusan Pendidikan Bahasa Bali Universitas Pendidikan Ganesha Singaraja, Indonesia
e-mail: {aditeja00@gmail.com, ibrai_cangapit@yahoo.com, putramanikaryana@gmail.com}@undiksha.ac.id

## KUUB
Tetilikan  puniki  matetujon  nlatarang  (1)  wangun intrinsik ,  lan  (2)  mustika  paajah-ajahan pawatekan  ring  geguritan  I  Basur.  Tetilikan  puniki  pinaka  tetilikan kapustakaan sane madue sifat  deskriptif  kualitatif. Jejering  ring  tetilikan  puniki  inggih  punika  geguritan  I Basur.  Panandang  tetilikannyane  inggih  punika  wangun intrinsik lan  mustika  paajah- ajahan  pawatekan sane  wenten  ring  geguritan  I  Basur.  Ring  tetilikan  puniki  nganggen tetilikan deskriptif kualitatif lan metode dokumentasi . Data tureksa sane kaanggen inggih punika analisis  kualitatif ,  pah-pahannyane  (1) identifikasi  data, (2) klasifikasi  data ,  (3) deskriftif  data ,  (4)  pamicutet.  Kawentenan  wangun intrinsik punika  wenten  pepitu  inggih punika  (1)  unteng,  (2)  pragina  miwah  pawatekannyane,  (3)  lelintihan,  (4)  rerawatan,  (5) sudut  pandang ,  (6)  paribasa  lan  (7)  piteket.  Samian  wangun intrinsik puniki  prasida kepanggihin  ring  geguritan  I  Basur.  Mustika  paajah-ajahan  pawatekan  sane  prasida kepanggihin  ring  geguritan  I  Basur  inggih  punika  (1)  sradha,  (2)  arjawa,  (3)  eling  ring swadharma, (4) manut ring tata laksana, (5) jemet mekarya, (6) akeh madue reragran, (7) mandiri , (8) meled  uning, (9) seleg ngwacen, (10) ngajiang kawagedan, (11) masawitra, (12) demokrasi ,  (13)  tresna  asih,  (14)  urati  ring  krama.  Cutetnyane  ring  geguritan  sane mamurda  I  Basur  puniki  sampun  kawangun  olih  wangun  sane  jangkep  lan  mustika paajah-ajahan  pawatekan sane  pinih  akeh  kapanggihin.  Dumogi  pikolih  tetilikan  puniki prasida  mawiguna  majeng  ring  pangwacen  basa  Bali  pamekasnyane  ring  sajroning geguritan.
Kruna Jejaton : geguritan , wangun intrinsik, mustika paajah-ajahan pawatekan

## Abstrak
Penelitian ini bertujuan untuk menjelaskan (1) unsur intrinsik, (2) nilai pendidikan karakter dalam geguritan I Basur. Penelitian ini merupakan penelitian pustaka yang berisikan sifat deskriptif  kualitatif.  Subjek  dalam  penelitian  ini  adalah  geguritan  yang  berjudul  I  Basur. Objek  penelitian  ini  adalah  unsur  intrinsik  dan  nilai  pendidikan  karakter  yang  ada  dalam geguritan I Basur. Di dalam penelitian ini menggunakan penelitian deskriptif kualitatif dan metode dokumentasi. Olah data  yang digunakan adalah analisis kualitatif, jenis-jenisnya (1)  identifikasi  data,  (2)  klasifikasi  data,  (3)  deskriptif  data,  dan  (4)  kesimpulan. Keberadaan unsur intrinsik ini ada 7 yaitu (1) tema, (2) penokohan dan watak, (3) alur, (4) latar,  (5)  sudut  pandang,  (6)  pribahasa,  dan  (7)  saran.  Semua  unsur  intrinsik  ini  dapat diperoleh  di  dalam  geguritan  I  Basur.  Nilai  pendidian  karakter  yang  dapat  diperoleh dalam  geguritan  I  Basur  yaitu  (1)  religius,  (2)  jujur,  (3)  tanggung  jawab,  (4)  disiplin,  (5)
kerja  keras,  (6)  kreatif,  (7)  mandiri,  (8)  rasa  ingin  tahu,  (9)  rajin  membaca,  (10) menghargai  prestasi,  (11)  bersahabat,  (12)  demokrasi,  (13)  cinta  damai,  (14)  peduli sosial. Jadi dalam geguritan yang berjudul I Basur ini sudah dibentuk dengan unsur yang lengkap dan berisikan nilai pendidikan karakter yang banyak didapatkan. Dalam temuan penelitian ini dapat berguna kepada pembaca terutamanya dalam hal geguritan
Kata kunci: geguritan, unsur intrinsik, nilai pendidikan karakter.

## Abstract
This  study  aims  to explain  (1)  intrinsic  elements,  (2)  the  value  of  character  education  in basur  geguritan.  This  research  is  a  literature  research  which  contains  qualitative descriptive  descriptive.  Subjects  in  this  research  is  a  geguritan  entitled  I  Basur.  The object  of  this  research  is  the  intrinsic  element  and  the  value  of  character  education  that exist in the geguritan I Basur. In this research using qualitative descriptive research and using method of documentation. The data used are qualitative analysis, its types (1) data identification,  (2)  data  classification,  (3)  descriptive  data,  and  (4)  conclusion.  The presence of these intrinsic elements is 7 (1) themes, (2) characterizations and characters, (3)  plot,  (4)  background,  (5)  point  of  view,  (6)  proverbs,  and  (7)  suggestions.  All  these intrinsic  elements  can  be  obtained  in  the  I  Basur  geguritan.  The  value  of  character education  that  can  be  obtained  in  I  Basur  geguritan  is  (1)  religious,  (2)  honest,  (3) responsibility, (4) discipline, (5) hard work, (6) creative, (7) independent, (8) ) curiosity, (9) diligent reading, (10) respect for achievement, (11) friendly, (12) democracy, (13) love of peace,  (14)  social  care.  The  point  in  the  storm  titled  I  Basurini  has  been  formed  with  a complete  element  and  contains  the  value  of  character  education  that many  obtained. In the  findings  of  this  research  can  be  useful  to  the  reader  especially  in  the  case  of geguritan
Keywords: geguritan, intrinsic element, character education value.

## PURWAKA
Kasusastraan  Bali  inggih  punika kria  sastra  sane  marupa  gancaran, puisi  miwah  drama  sane  kasengguh sastra punika prasida ngicen tetuladan  minakadi  sasuratan  sane luih,  ajah-ajahan  sane  becik  miwah kasusilan. Kawentenan kasusastraan Bali punika sane kadadosang unteng pikayunan krama  Baline.  Kasusastraan  mawit saking ka-su-sastra-an. Kruna su maartos  luwih,  becik,  melah  ;  sastra mateges  huruf,  tulisan,  wacana, wewarah  (pitutur,  piteket)  utawi pengeling- eling”.  Yening  cutetang, kasusastraan  Bali  inggih  punika  kria surat  sane  madaging  ungguhan manah utawi kaweruhan sane lintang  luih  nganggen  basa  sane becik miwah sane medal saking budi hredaya jadma tur kasurat nganggen basa  Bali.  Antara  (2011  :  1) maosang  kasusastraan  Bali  inggih punika samian kakawian sastra sane nganggen basa Bali pinaka sarananyane  miwah  madaging  indik kahuripan krama Baline. Ketahnyane, kasusastraan Bali kasurat nganggen aksara Bali miwah aksara Latin. Maosang indik kasusastraan Bali,  pastika  nenten  ja  prasida lempas saking pepalihan kasusastraan  Bali.  Manut  Antara (2011:  2)  pepalihan  kasusastraan
Bali  kakepah  dados  patpat  (4)  luir ipun manut saking tata cara nuturang,  wangun,  aab,  lan  basa sane  kaanggen  olih  pangawi.  Silih sinunggil  kria  sastra  sane  nenten sida  lempas  saking  unsur-unsur ngawentuk  kria  sastra  minakadi geguritan.  Geguritan  ngranjing  ring kasusastraan  Bali  Purwa.  Geguritan
inggih  punika  kria  sastra  sane dangingnyane  wantah  satua  sane kaiket  antuk  uger-uger  puisi  Bali purwa.  Antara  (2006  :  5)  maosang sastra Bali Purwa wantah kria sastra sane  dahating  mabuat  ri  sajeroning kahuripan krama Bali duaning kawentenan kahuripane punika kacihnayang antuk kria sastra ipune. Manut  Antara  (2006  :  9)  geguritan mawit  saking  basa  Jawa  Kuna  ingih punika  saking  kruna gurit ,  sane teges  ipun  ‘sesuratan’.  Geguritan kawangun  antuk  makudang-kudang pupuh sane kaiket pada lingsa sane karipta antuk katembangang. Soang- soang  pupuh  kaiket  antuk  pada lingsa  (1)  akehnyane  carik  ring sajeroning  apada,  (2)  akehnyane wanda  ring  acarik,  miwah  (3)  labuh suara  ring  ungkur  carik.  Wenten asoroh pupuh ring sajeroning geguritan sakadi pupuh maskumambang,  pupuh  mijil,  pupuh pucung, pupuh ginanti, pupuh ginada, pupuh sinom, pupuh semarandana,  pupuh  durma,  pupuh pangkur, pupuh dangdang gula. Saking makasami teges geguritan punika, sujatinnyane wantah  pateh  nguningayang  indik kalih  wangun  ( unsur )    inggih  punika wangun  tembang  miwah  wangun puisi Bali Purwa. Kria sastra geguritan madaging makudang- kudang  kawigunan,  sakadi  sarana nglimurang manah, sarana pendidikan,  muah  sarana  nelebang pikenoh  moral  miwah kepribadian . Indike puniki prasida  keselehin yening pacang mlajahin kawentenan dresta  krama  pinih  becik  sane  patut kaplajahin. Geguritan sane kaanggen ring tetilikan puniki wantah geguritan  I  Basur. Geguritan  puniki kapatitis  duaning  geguritan  puniki madue mustika pangajah-ajahan sane prasida dados dasar maparilaksana,  tur  kantun  manut ring  kawentenan  jadma  Bali  sakadi mangkin.  Minakadi  kawentenan  ring aab  gumi  sane  sayan maju miwah teknologi sayan  nincap,  nanging
kawentenan solah parajanane sayan nenten  anut  ring  tetujon  kahuripane puniki.
Geguritan sane mamurda I Basur  puniki  maosang  indik  jadma mawasta I Basur sane kacampahang  olih  Ni  Sokasti  ri kalaning  I  Basur  jagi  ngidih  Ni Sokasti anggona mantu, ulian campahanga  olih  Ni  Sokasti  punika ngawinang  I  Basur  nyakit  ati,  ditu lantas  I  Basur  nyalanang  ugigne nyakitin  Ni  Sokasti.  Disedeng  Ni Sokasti  nyakitang  basang  ulian  I Basur,  sepanan  I  Nyoman  Karang ngorahin  I  Rijasa  pesu  ngalih  I  Kaki Balyan orina ngubadin Ni Sokasti. Di subane  I  Kaki  Balyan  ngubadin  Ni Sokasti  raris  Ni  Sokasti  seger.  I Basur  jani  mulih  ka  umahne  taler maseselan santukan tan
mresidayang  ngaenang  Ni  Sokasti mati.  Dini  I  Basur  ngucap  teken pianak  ne  I  Tigaron  apang  tusing mepangenan  krana  tusing  payu nyuang  Ni  Sokasti.  Saking  daging geguritan I Basur puniki kawentenang  unsur  intrinsik  inggih punika  unteng  (tema),  lelintihan, rerawatan, pragina miwah pawatekan,  panarka,  pabesen  / tetuek, konflik , klimaks, lan  mustika paajah-ajahan pawatekan sane akehnyane 14.
Maosang  indik  wangun intrinsik inggih  punika unsur-unsur sane ngwangun kriya sastra punika Antara  (2011  :  17).  Wenten  pahan saking  unsur  intrinsik  inggih  punika Unteng  (tema),  Lelintihan  (alur), Pragina miwah pawatekan, Rerawatan (Latar utawi Setting) , Pagenahan  sang  pengawi (sudut pandang), miwah  Piteket . Sane sampun katlatarang ring ajeng
ngranjing ring wangun intrisik
geguritan.  Samian  geguritan  pastika madaging piteket-piteket sane
prasida  ngicenin  sasuluh  majeng sang  sane  ngwacen.  Tiosan  ring piteket, geguritan taler madue mustika  paajah-ajahan  pawatekan.
Mustika  paajah-ajahan  pawatekan
kasujatian boya ja wantah malajahin pangweruhan kemanten majeng ring sisia nanging lianan punika kasujatian  mustika  paajah-ajahan pawatekan pamargi pawentukan kasujatian sisia ri sajeroning maparilaksana  sane  becik  miwah anut ring agama lan ring kahuripan.
Manut  sane  sampun  katlatarang ring ajeng, meled manah panilik jagi nilikin  geguritan  sane  mamurda  I Basur.  Panilik  ngambil  geguritan puniki  sane  kaanggen  tetilikan, santukan ring geguritan puniki madue  wangun intrinsik miwah madaging  mustika  paajah-ajahan sane  akehnyane  18  (plekutus)  sane prasida  kaanggen  sasuluh  utawi tetuladan  majeng  ring  kramane maparilaksana  sane  becik.  Tiosan kaanggen  sasuluh  utawi  tetuladan, tetilikane  punika  prasida  mapikenoh majeng  ring  sisiane  sane  ngwacen geguritan utawi tetilikane puniki.
Malarapan  antuk  napi  sane sampun  katlatarang  ring  ajeng, panilik  meled  ngambil  tetilikan  sane mamurda “Seseleh Wangun Intrinsik Miwah Mustika Paajah-ajahan Pawatekan Ring Geguritan I Basur” Manut  dadalan  pikobet  ring ajeng,  bantang  pikobet  ring  tetilikan puniki  inggih  punika  (1)  Sapunapi wangun intrinsik geguritan  I  Basur? (2) Mustika paajah-ajahan pawatekan  napi  sane  wenten  ring geguritan I Basur?
Nyutetang tetujon ring sajeroning tetilikan  puniki  banget  mawiguna pisan.  Malarapan  antuk  bantang pikobet  ring  duur  tetujon  sane kaaptiang  ring  tetilikan  puniki  inggih punika.  (1)  Mangda  prasida  uning indik  wangun intrinsik sane  wenten ring  geguritan  I  Basur.  (2)  Mangda prasida  uning  indik  mustika  paajah- ajahan pawatekan sane wenten ring Geguritan I Basur . Kawigunan tetilikan  kakepah  dados  kalih  inggih punika  kawigunan  pamucuk  miwah kawigunan panglimbak.
Sepat  siku-siku  punika  pinaka teori saking pamastika pustaka sane
mapaiketan  antuk  pikobet  sane pacang kapanggihin. Duaning asapunika, ring tetilikan puniki madaging  sepat  siku-siku  sane nlatarang  indik  (1)  kasusatraan,  (2) tembang,  (3)  geguritan,  (4)  wangun (struktur)  kria  sastra,  (5)  teges mustika paajah-ajahan pawatekan.
kasusastraan inggih punika
kaweruhan  sane  becik  sane  metu saking  manah  utawi  pikayun  para pengawi ring Bali sane dados piranti sasuratannyane  antuk  aksara  Bali miwah  aksara  latin.  Manut  Antara, (2011  :  1)  kasusastraan  inggih punika  kaweruhan  sane  becik  tur metu saking manah utawi pikayunan para pangawi sane nganggen aksara  Bali  miwah  aksara  latin pinaka  piranti  sasuratannyane.  Tios ring  punika,  Gautama  (2007  :  2) maosang  kasusastraan  Bali  inggih punika  kasusastraan  inggih  punika palaning reriptaan Ida Sang Kawiswara malarapan antuk pawisik ( ilham / wahyu )  sane  kaiket  antuk basa utawi aksara sane lengut.
Wangun  tembang  ngranjing ring  ring  kasusastraan  Bali  Purwa (tradisional).  Tembang  utawi  ring Bali  ring  Bali  kabaos  sekar  wantah kekawian sane kaiket antuk makudang-kudang  uger-uger,  tur nganggen  wirama  (Gautama,  2007 : 49).  Tembang  (geguritan)  inggih punika gegendingan sane kawangun manut  ring  pada  lingsa  sakadi  1) guru wilangan, 2) guru gatra, 3) guru dingdong. Pada lingsa inggih punika kecap  wanda  miwah  wangun  suara ring  panguntat  sajroning  acarik  lan akeh  carik  sajroning  apada.  Ring sajeroning  tembang,  wenten  sane kabaos  titi  suara (tanda  notasi). Titi suara  ring  tembang  Bali  kasurat ndang  (.,..),  nding  (...i),  ndung  (...u), ndeng (e...), ndong (e...o).
Yening  maosang  tembang nenten  lempas  sareng  geguritan. geguritan  mawit  saking  kruna  gurit sane  maartos  gubah,  karang,  sadar manut Gautama (2007: 236). Sutjaja
(2006: 223) maosang, kruna
geguritan  mawit  saking  kruna  “gurit” sane  madue  artos  gubah,  karang, sadur  raris  polih  pangiring –an dados guritan sane maartos gubahan,  karangan,  lan  saduran. Raris kruna guritan kadwipurwayang dados  geguritan  sane  madue  teges karangan cerita sane kawangun olih tembang. Cutetnyane geguritan punika  kria  sastra  sane  kawangun antuk  makudang-kudang  pupuh  tur madue lelintihan satua. Manut  Ratna  (2004  :  91) wangun punika madue artos ngresepang sarana-sarana sane wenten  ring  sajeroning  wangun satuanyane.  Sarana-sarana  sane wenten  ring  sajeroning  wangun madue  paiketan  sareng  sarana- sarana  sane  tiosan.  wangun  kria sastra  inggih  punika  paiketan  ring makesamian  pah-pahan  kria  sastra sane  ngwangun  makudang-kudang sarana  sane  kasusun  kadadosang siki  tur  ngamedalang  sikian  unteng sane  prasida  ngwetuang  pangarsa saking pangwacen.
Antara,  (2011:17)  nlatarang wangun intrinsik inggih punika unsur-unsur sane  ngwangun  kria sastra  minakadi  (unteng,  lelintihan satua,  pragina,  rerawatan,  piteket, lan gaya  bahasa) .  Manut  Tarigan (1984: 124) maosang wenten unsur- unsur sane  ngwangun  kria  sastra minakadi ( konflik lan klimaks ).
Wangun intrinsik inggih  punika  (1) unteng,  (2)  lelintihan,  (3)  rerawatan, (4)  pragina  lan  pewatekan,  (5) penarka, (6) paribasa, (7) pabesen/tatuek. Paajah –  ajahan  maartos pupulan mustika paajah-ajahan sane madasar  antuk  papineh,  kahanan, lan laksna sane katampilang (Gunawan,  2012  :  2).  Hafid (2013  :
28)  taler  maosang  paajah-ajahan ring  basa  Indonesia  kasengguh pendidikan mawit saking kruna didik , polih  pangater  me  dados mendidik , tegesnyane  membimbing  lan  ngicen latian.  Cutetnyane  paajah-ajahan punika  maartos  tatacara  mapikayun
lan  maparilaksa  sane  dados  ceciren saking jadma ri tatkala idup manyama  braya  ring  kahuripan puniki.
Yening  mustika  paajah  - ajahan  pawatekan  nyihnayang  indik silih  sinunggil  utsaha  sane  sampun kamedalang  taler  matetujon  anggen ngicen    samian  para  jana  mangda madue  papineh  sane  becik  ring sajeroning tata  budi  pekerti ,  sane kamedalang antuk kayun, kaweruhan wirasa miwah parilaksana.

## KRAMANING TETILIKAN
Kramaning tetilikan sane wenten  ring  sajeroning  seseleh pinaka  baga  sane  dahat  mautama lan  nenten  prasida  kapisahang. Kramaning tetilikan mawiguna kaanggen  muputang  ( memecahkan ) pikobet  mangda  prasida  kauningin pisaur ipune. Palihan tetilikan inggih punika strategi ring sajeroning ngatur tetilikan mangda penilik prasida  ngamolihang data sane patut lan sane manut ring karakteristik  variabel lan  tetujon tetilikan. Suandi  (2008:  31)  nlatarang jejering tetilikan inggih punika piranti utawi jadma genah variabel magenah  lan  pikobet  sane  wenten ring tetilikan. Jejering madue kawigunan  sane  mabuat  pisan  ring sajeroning tetilikan lan dados pikobet ring  tetilikan.  Tetilikan  puniki  sane dados  jejeringnyane  inggih  punika geguritan I Basur.
Arikunto (2010: 38) maosang panandang  wantah sistem sane mateges  pidabdab  sane  kawangun antuk komponen-komponen sane mapaiketan,  mangda  napi  sane kaaptiang  saking  tetilikan  puniki prasida  kapolihang.  Sane  dados panandang ring tetilikan puniki inggih  punika    wangun intrinsik lan mustika  paajah-ajahan  pawatekan geguritan I Basur.
Sugiyono (2013: 224) nlatarang  mupulang data inggih punika  pahan  sane  mautama  ring sajeroning  tetilikan  santukan  tetujon utama  ri  kala  ngamargiang  tetilikan nenten  sios  mangda  molihang data sane  jangkep.  Punika  taler  Wendra (2012:  33)  nlatarang  pahan  puniki pacang  nlatarang  indik  tata  cara ( prosedur  pokok )  sane  kaanggen ring  sajeroning  mupulang data .
Kramaning  mupulang data sane kaanggen  ring  tetilikan  puniki  inggih punika kramaning dokumentasi.
Usman  lan  Purnomo  (1996: 73)  maosang  kramaning  mupulang data antuk dokumentasi inggih punika pangambilan data sane kapolihan saking dokumen-dokumen utawi  cakepan. Dokumentasi pinaka studi  teknik mupulang  data  antuk ngwacen  lan  nyelehin  makudang- kudang buku lan dokumentasi siosan sane madue paiketan sareng tetilikan. Zuriah  (2009:  168)  nlatarang piranti tetilikan inggih punika sakancan  piranti  sane  kaanggen mupulang data ring sajeroning tetilikan.  Malarapan  antuk  punika piranti  sane  kaanggen  ngwantu ngarereh data punika  kasengguh kartu data.
Ri  sampune  mupulang data , selanturnyane kamargiang data tureksa. Data sane sampun kapupulang punika katureksain antuk metode  deskriptif  kualitatif. Data puniki kakaryanin manut sareng galah sane sampun kacumpuin.  Pikolih  sane  sampun kapolihang  katlatarang  antuk  basa sane  becik  lan  prasida  karesepang. Pamargi sane pacang kalaksanayang ring sajeroning nureksain data inggih punika ngurutang,  nagingin kode, miwah nyorohang ring soang-soang kategorinyane . Reduksi  data kamargiang santukan  data  sane  kapolihang pastika  akeh,  punika  mawinan  patut kapalih  tur  sorohang.  Sugiyono (2013  :  247)  maosang  yening reduksi data punika mateges nyutetang, milihin data sane
mautama,  nguratiang data sane mautama,  ngicalang  data  sane nenten  kaperluang.  Majalaran  antuk punika,  prasida  nlatarang  data  sane kapolihang saking mupulang data .
Sesampune data-data kapolihang miwah  kasurat  ring kartu data ,  mangkin data-data punika kasurat malih tur kaubah kadadosang deskriptif .  Pikolih data sane marupa lengkara-lengkara indik  wangun intrinsik lan  mustika paajah-ajahan  pawatekan  wenten ring  geguritan  I  Basur  katlatarang nganggen kruna-kruna sane sederhana tur dangan antuk karesepin. Pamargi  puniki  pinaka  tahap sane kaping nguntat ri kala nureksain data .  Pamargi  puniki, pamargi  ri  kala  panilik  makarya panyutet  saking uraian-uraian  data sane  sampun  katlatarang  antuk kruna-kruna sakadi metode deskriptif kualitatif .  Panyutet  sane  kakaryanin olih  panilik  mangda  prasida  dados panyawis saking pikobet-pikobet ring tetilikan  punika. Simpulan sane kakaryanin  punika  nyutetang  indik pikolih tetilikan sane sampun kawedarang.

## PIKOLIH LAN TETEPASAN
Mangkin jagi katlatarang indik  pikolih  tetilikan  sane  sampun kalaksanayang  lan  tetepasannyane. Tetepasan  puniki  kaanutang  manut ring pikolih tetilikan sane kapolihang. Data sane prasida katlatarang inggih punika (1) wangun intrinsik geguritan I  Basur  lan  (2)  mustika  paajah- ajahan pawatekan sane wenten ring geguritan I Basur. Pikolih tetilikan puniki maosang  indik  wangun intrinsik lan mustika  paajah-ajahan  pawatekan ring  geguritan  I  Basur.  Data  sane kapolihang  ring  tetilikan  puniki:  1) wangun intrinsik ring  geguritan  I
Basur,  lan  2)  mustika  paajah-ajahan pawatekan sane wenten ring geguritan  I  Basur  sane  nganggen kramaning dokumentasi .  Tetilikan sane kalaksanayang puniki nganggen  tiga  pahan  parilaksana, sane kapertama reduksi data nglantur  ngwedarang  data  lan  sane kaping untat makarya panyutet. Antara,  (2011:17)  nlatarang wangun intrinsik inggih punika unsur-unsur sane  ngwangun  kria sastra  minakadi  (unteng,  lelintihan, pragina  lan  pawatekan,  rerawatan, panarka,  piteket,  lan gaya  bahasa) .
Sajeroning  pikolih  tetilikan  pinaka panyawis pikobet kapertama, sampun  katlatarang  indik  wangun intrinsik ring geguritan I Basur, sane ngwangun  geguritan  inggih  punika (1)  unteng (tema), (2)  lelintihan (alur), (3)  rerawatan (setting), (4) pragina lan pawateknyane (penokohan  dan  perwatakan), (5) panarka (sudut pandang ), (6) paribasa (gaya bahasa) , (7) pebesen/ tetuek (amanat).
Antara,  (2011:18)  maosang unteng  inggih  punika  kasukseman sane  wenten  ring  satua  miwah madaging  pikobet  indik  bebaosan. Unteng  sane  wenten  ring  satua prasida  kauratiang  sakadi  adat, agama  miwah  santé  tiosan.  Ring geguritan  I  Basur  untengnyane inggih punika “sakit hati ” . Lelintihan inggih punika dudonan  parindikan  ring  sajeroning satua  sane  madaging  paiketan  indik ala-ayu  (Suroto,  1989 : 88). Wenten pah-pahan  lelintihan  inggih  punika lelintihan  kamargiang  ka  arep  ( Alur Maju) ,  lelintihan  kamargiang  ka ungkur  ( Alur  Mundur) ,  lan  lelintihan kamargiang macampuhan (Alur Campuran).  Ring  geguritan  puniki lelintihan  kamargiang  inggih  punika campuhan (Alur  Campuran) sane satuanyane  kakawitin  saking  Banjar Sari umah ring I Nyoman Karang, Ni Sokasti  lan  I  Rijasa.  I  Nyoman Karang  ngicenin  tetuek  sareng  Ni Sokasti  lan  I  Rijasa,  I  Nyoman
Karang  nyaruang  indik  duke  ipidan tatkala  biangnyane  kantun  urip, pamargin  biangnyane  ri  tatkala sampun  seda.  Raris  rauh  I  Basur sane dados rerama saking I Tigaron. I  Basur  mabebaos  jagi  nunas  Ni Sokasti  dados  istri,  nanging  rauh malih jadma kekalih sane mawasta I Made  Tanu  sareng  pianaknyane mawasta  I  Tirta  sane  pateh  jagi nunas Ni Sokasti anggen istri.
Rerawatan utawi setting inggih  punika  ngenenin  indik  genah, dauh, miwah kawentenan ( suasana) . Desa, kala,  patra  puniki wenten  ring samian  pahan  satua,  rerawatan satua kirang kacingakin olih pangwacen,  santukan  sane  dados pusat perhatian inggih punika pamargi satua (Sutresna, 2006 : 58). Desa satua sane wenten geguritan I Basur  kaceritayang  ring  banjar  sari, umah  I  Nyoman  Karang,  umah  I Basur,  lan  setra.  Yening  kala  ring geguritan  I  Basur  inggih  punika sandikala  miwah  tatas  semengan, lan  patra  ring  geguritan  I  Basur inggih punika jejeh.
Manut  Antara  (2011  :  18) pragina  sane  wenten  ring  satua punika ketahnyane prasida kacihnayang  ring  pangabah-abah pragina  rikala  mabebaosan.  Yening selehin, pragina punika pinih mautama  pisan  rikala  ngaryanin satua mangda satua sane kakaryanin punika prasida mawiguna. Pawatekan manut Antara
(2011  :  18)  wenten  makudang- kudang  utsaha  sane  kaanggen  olih sang  sane  ngawi  anggen  nlatarang pangabah-abah  para  praginanyane sane  nganggen  tata  utsaha analitik miwah tata utsaha dramatik.
Pawatekan sane wenten ring geguritan  I  Basur  inggih  punika  I Nyoman  Karang  sane  becik  lan sukserah,  Ni  Sokasti  sane  bakti  ring rerama,  I  Rijasa  sane  tresna  teken nyama,  I  Kaki  Balyan  sane  seneng matetulung,  I  Balyan  Bogbog  puniki bobab  mrekak,  I  Gde  Basur  sane ugig  ngelarang  adharma,  I  Tigaron
sane  gelis  ngambul,  I  Made  Tanu satya  kapining  pianak,  I  Tirta  puniki subakti sareng rerama Panarka (sudut pandang) inggih  punika  kawentenan  pragina ring  sajeroning  satua  sane  kacingak antuk pangawinyane (Antara, 2011 : 20).  Panarka  ring  geguritan  I  Basur inggih  punika  panarka  pangawi pragina  kaping  tiga.  Tegesnyane pangawi  wenten  ring  jaba  satua,
pangawi nyaritayang pragina- pragina  ring  jaba,  pangawi  nenten sareng  ring  satua  tur  nganggen wastan pragina
Manut  antara  (2011  :  20) maosang,  “Basita  paribasa  inggih punika  penganggen  basa  sane ngaryanang  sang  sane  ngwacen prasida  meled  antuk  ngwacen  kria sastra”.  Samaliha,  ring  satua  sane madaging paribasa ketahnyane kawangun  antuk  artos  sane  nenten sujati.  Ring  geguritan  I  Basur  puniki wenten  kalih  paribasa  inggih  punika paribasa  pepindan  lan  paribasa sesawangan. Pabesen  /  Tetuek  manut Antara,  (2006  :  15)  maosang  tetuek inggih punika pabesen sane
kasinahang  ring  para  pangwacen. Pabesen  pangawi  majeng  ring  para pangwacen  geguritan  puniki  pinih mabuat  pisan.  Pangawi  ngaptiang mangda  pabesen  sane  wenten  ring geguritan  puniki  mawiguna  majeng ring  kahuripan  sang  pangwacen. Punika  pangawi  ngaptiang  mangda iraga  ri  kala  nyalanin  kahuripan  ring jagate  puniki  patut  eling  sareng  Ida Sang  hyang  Widi,  nenten  dados melaksana jele krana yening melaksana  jele  sinah  jele  sane kapolihang, lan nenten boros yening iraga madue kasugihan.
Konflik manut Tarigan (1984 :
134)  maosang  inggih  punika  tatkala pragina  utama  mikolihang  pikobet lan  mangda  natasang  sinah  prasida molihang tatujonnyane. Wiakti sampun  yening  pikobet  ( konflik )
punika  pahan  saking  lelintihan  ri sajeroning satua lan wenten
makudang-kudang pikobet ring satua.  Indik konflik ring  geguritan  I Basur puniki pragina utama mawasta I Gde Basur sane mikolihang pikobet sareng Ni Sokasti. Yening sekadi puniki konflik ring geguritan I Basur wantah jadma sareng jadma lianan.
Klimaks puniki puncak saking daging  geguritan  I  Basur.  Manut Tarigan  (1984  :  128) klimaks inggih punika titik sane kaanggen niwakang komplikasi sareng resolusi. Ring klimaks puniki  wenten  paobahan mabuat pragina utama prasida utawi nenten  prasida  ring  satua  sane memargi.  Kawentenan klimaks ring geguritan  I  Basur . I  Gde  Basur makinkin  kasetra  makta  sarana anggen  nglekas,  sane  mangkin  I Gde  Basur  sampun  nglekas  raris mekeber  nuju  ka  umah  Ni  Sokasti jagi nyakitin Ni Sokasti.
Mustika paajah-ajahan pawatekan  nyihnayang  indik  silih sinunggil utsaha sane sampun kamedalang  taler  matetujon  anggen ngicen  samian  para  jana  mangda madue  papineh  sane  becik  ring sajeroning tata  budi  pekerti ,  sane kamedalang antuk kayun, kaweruhan wirasa miwah parilaksana  manut  Purwanto  (2014: 189). Mustika paajah-ajahan pawatekan  nyihnayang  indik  silih sinunggil utsaha sane sampun kamedalang  taler  matetujon  anggen ngicen  samian  para  jana  mangda madue  papineh  sane  becik  ring sajeroning tata  budi  pekerti ,  sane kamedalang antuk kayun, kaweruhan wirasa miwah parilaksana  manut  Purwanto  (2014: 189). Tiosan saking wangun intrinsik ring  ajeng,  panilik  taler ngamolihang  mustika  paajah-ajahan pawatekan  ring  geguritan  I  Basur kekawian I Dalang Tangsub. mustika paajah-ajahan pawatekan sane kapolihang  olih  panilik  inggih  punika sekadi 1) sradha (religius) , 2) arjawa
(jujur) ,  3)  eling  ring  swadharma (tanggung jawab) , 4) manut ring tata laksana (disiplin) ,  5)  jemet  mekarya
(kerja  keras) ,  6)  akeh  madue reragran (kreatif) ,  7) mandiri ,  8) meled  uning (rasa  ingin  tahu) ,  9) seleg  ngwacen (gemar  membaca) , 10) ngajiang kewagedan (menghargai prestasi) , 11) masawitra (bersahabat/komunikatif) ,
12) demokrasi , 13) tresna asih (cinta damai) ,  14)  urati  ring  krama (peduli sosial) . Madasar antuk pikolih tetilikan indik  ”Seseleh  Wangun Intrinsik Miwah  Mustika  Paajah- ajahan  Pawatekan  Ring  Geguritan  I
Basur”  prasida  kacutetang  sakadi wangun intrinsik ring  geguritan  I
Basur inggih punika: (1) Unteng ring geguritan I Basur inggih punika sakit hati,  (2)  Lelintihan  ring  geguritan  I Basur inggih punika lelintihan campuhan (Alur  Campuran) ,  (3) Rerawatan sane wenten ring geguritan  I  Basur  inggih  punika desa,  kala,  patra  sakadi  desa  (ring Banjar  Sari,  setra,  umah  I  Gde
Basur),  kala  (ri  kala  sandikala  lan tatas  semengan),  lan  patra  (jejeh utawi takut ), (4) Pragina lan pewatekannyane  wenten  I  Nyoman Karang,  Ni  Sokasti,  I  Rijasa,  I  Kaki Balyan,  I  Balyan  Bogbog,  I  Gde Basur, I Tigaron, I Made Tanu,  lan I Tirta. Pragina utama I Gde Basur lan Ni Sokasti. Pragina protagonis wenten  I  Kaki  Balyan,  I  Nyoman Karang,  I  Rijasa,  pragina antagonis wenten  I  Gde  Basur,  lan  pragina tritagonis wenten I Balyan Bogbog, I Tigaron,  I  Made  Tanu,  I  Tirta,  (5) Panarka (sudut  pandang) sane kaangeen  inggih  punika  panarka jadma kaping tiga (orang ketiga) , (6) Paribasa (gaya bahasa) ring geguritan I Basur wenten kalih inggih punika  pepindan  lan  sesawangan,
(7)  Pabesen  sane  wenten  ring geguritan  I  Basur  inggih  punika  ri kala  nyalanin  kahuripan  ring  jagate puniki  patut  eling  sareng  Ida  Sang hyang Widi, nenten
dados
melaksana jele krana yening melaksana  jele  sinah  jele  sane kapolihang, lan nenten boros yening iraga  madue  kasugihan,  (8) Konflik sane  wenten  ring geguritan    I  Basur inggih  punika konflik jadma  sareng jadma,  I  Gde  Basur  sebet  santukan pinunasne  manadosang  Ni  Sokasti rabi  majeng  pianaknyane  nenten kacumpuin  lan  Ni  Sokasti  nenten nguratiang I Gde Basur sane rauh ka umahnyane, (9) Klimaks ring geguritan  I  Basur  inggih  punika  I Gde Basur makinkin kasetra anggen nglekas jagi nyakitin Ni Sokasti. Mustika Paajah-ajahan pawatekan  ring  geguritan  I  Basur inggih  punika;  1)  Sradha (religius)
sane  nyantenang  indik  subakti  ring Ida  Sang  Hyang  Widhi  Wasa,  2)
Arjawa (jujur) puniki sapunapi maparilaksana anggen madasar mabebaosan  mangda  kacumpuin olih  jadma  lianan,  3)  Eling  ring swadharma (tanggung  jawab) puniki nglaksanayang tugas lan kewajiban sane  sepatutnyane  kalaksanayang ring  ragane,  krama,  wewidangan (alam,  sosial,  lan  budaya) , negara lan  Sang  Hyang  Widhi  Wasa,  4) Manut  ring  tata  laksana (disiplin) puniki  parilaksana  sane  nyihnayang parisolah sane pateh ring sajeroning awig-awig  lan norma sane  wenten,
5)  Jemet  mekarya (kerja  keras) puniki  parilaksana  sane  nyihnayang utsaha nglaksanayang tugas,
muputang  pikobet  lan  pakaryan mangda  becik  lan  patut,  6)  Akeh madue  reragran (kreatif) puniki mapikenoh  lan  maparilaksana  sane dados  sesuluh  muputang  pikobet mangda prasida ngamolihang pikenoh  sane  anyar,  7) Mandiri puniki  parilaksana  sane  nenten nyagerang jadma sane lianan ri kala muputang  pakaryan,  8) Meled  uning (rasa  ingin  tahu) puniki  parilaksana sane  nyihnayang  mangda  prasida nguningin makasami sane kacingak, kapirengan  lan  kaplajahin,  9)  Seleg ngwacen (gemar  membaca) punika kakaryan  sane  ngawentenan  galah
anggen  ngwacen  sekancan  sane ngicenin  kaweruhan,  10)  Ngajiang kewagedan (menghargai  prestasi) puniki  parilaksana  sane  ngajiang prestasi jadma lianan lan ngangkenin  kekirangan  dewek,  11) Masawitra (bersahabat/komunikatif) puniki  parilaksana  sane  nyihnayang rasa seneng masawitra lan mababaosan  sareng  jadma  lianan, 12) Demokrasi puniki  tata  cara mapikenoh, masolah lan maparilaksana  sane  nyuluhin hak lan  kewajiban jadma  sane  lianan pateh, 13) Tresna asih (cinta damai)
puniki  parilaksana  sane  ngawinang jadma  lianan  marasa  liang  sareng parilaksananyane,  lan  14)  Urati  ring krama (peduli sosial) puniki parilaksana sane setata meled
ngicenin wantuan majeng ring jadma sane lianan .

## KAPUSTAKAAN
Antara, Gusti I Putu. 2006. Teori- Apresiasi Sastra Bali Anyar .  Singaraja:  Yayasan Saba Sastra Bali (Denpasar). Gautama.  Wayan  Budha.  2007. Kasusastraan Bali . Cakepan Panuntun Malajahin Kasusatraan Bali.  Gianyar:  Paramita Surabaya. Gunawan, Heri. 2012. Pendidikan Karakter: Konsep dan Implementasi. Bandung:
Alfabet.
Hafid,  Anwar.  2013. Konsep Dasar  Ilmu  Pendidikan. Bandung: Alfabet, CV. Purwanto, Nanang, 2014. Pengantar Pendidikan . Yogyakarta: Graha Ilmu Ratna,  Nyoman  Kutha.  2004. Teori,  Metode  dan  Teknik Penelitian Sastra.
Denpasar: Pustaka Pelajar. Suroto.  1989. Apresiasi  Sastra Indonesia. Jakarta: Erlangga. Sutresna, Ida Bagus. 2006. “Sejarah Sastra Indonesia” .  Modul  (tidak diterbitkan). Jurusan Pendidikan  Bahasa  dan sastra  Indonesia.  Fakultas Bahasa dan Seni. Universitas Pendidikan Ganesha. Tarigan,  Henry  Guntur.  1984. Prinsip-Prinsip Dasar Sastra. Bandung: Angkasa Undiksha Singaraja. 2009. Pedoman Penulisan Skripsi/Tugas Akhir. Usman,  Husaini  dan  Purnomo Setyadi Akbar. 1996. Wirma, Kadek. 2012. “kemampuan  Menganalisi Nilai  Pendidikan  Karakter dalam  Satua  Bali  Sebagai Dasar Pembentukan Karakter Bangsa Pada Siswa  Kelas  XI  MM  SMK TI  Bali  Global  Singaraja.” Tugas  Akhir.  Singaraja:
Undiksha